sagorsarker/bangla-wikipedia huggingface dataset:
আগা জাহিদ

আগা জাহিদ (; জন্ম: ৭ জানুয়ারি, ১৯৫৩) পাঞ্জাবের লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৭০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে হাবিব ব্যাংক লিমিটেড, লাহোর, পাকিস্তান ইউনিভার্সিটিজ ও পাঞ্জাব এবং ইংরেজ ক্রিকেটে ডেভন দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী ছিলেন তিনি।
১৯৭০-৭১ মৌসুম থেকে ১৯৯২-৯৩ মৌসুম পর্যন্ত আগা জাহিদের প্রথম-শ্রেণীর খেলোয়াড়ী জীবন চলমান ছিল। বেশ দক্ষ ডানহাতি ব্যাটসম্যান ও মাঝে-মধ্যে মিডিয়াম পেস বোলিং করতেন আগা জাহিদ। দীর্ঘদিন বর্ণাঢ্যময় ঘরোয়া প্রথম-শ্রেণীর ক্রিকেটে ২২৭ খেলায় অংশ নিয়ে তেরো হাজারের অধিক রান তুলেছেন।
১৯৮২ থেকে ১৯৮৬ সাল পর্যন্ত ইংরেজ ক্রিকেটে ডেভন ও বারটন ক্রিকেট ক্লাবে খেলেন। এছাড়াও, প্রথম প্রচেষ্টার পর পরপর দুইবার ১৯৮৩-৮৪ মৌসুমে প্রথম বিভাগ চ্যাম্পিয়নশীপে অংশ নিয়েছেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন আগা জাহিদ। ১৫ ফেব্রুয়ারি, ১৯৭৫ তারিখে লাহোরে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।
১৯৭৪-৭৫ মৌসুমে ওয়েস্ট ইন্ডিজের বিপক্ষে অংশ নেয়া একমাত্র টেস্টে ১৪ ও ১ রান তুলেন।
ক্রিকেট খেলা থেকে অবসর গ্রহণের পর পাকিস্তান ক্রিকেট বোর্ডের (পিসিবি) পক্ষ থেকে প্রধান মাঠ তদারককারীর ভূমিকায় অবতীর্ণ হয়েছিলেন। ২০২০ সালে তিনি এ দায়িত্ব থেকে অবসর গ্রহণ করেন।
এছাড়াও, এ দায়িত্বে থাকাকালীন পাকিস্তান অনূর্ধ্ব-১৯ ও পাকিস্তান মহিলা দলের প্রশিক্ষকের দায়িত্বে ছিলেন। ১৯৯৬ সালে ল্যাম্বোর্ড ওয়ার্ল্ড কাপ ইংল্যান্ডে অনূর্ধ্ব-১৫ দলসহ ১৯৯৭ সালে নিজদেশে অস্ট্রেলিয়ার বিপক্ষে খেলার জন্যে পাকিস্তান অনূর্ধ্ব-১৯ দলের কোচের দায়িত্ব পালন করেন। একই বছর বাংলাদেশে অনুষ্ঠিত সার্ক চ্যাম্পিয়নশীপের শিরোপা বিজয়ী পাকিস্তান এ দলের কোচ হিসেবে গমন করেন। এরপর তিনি দলকে নিয়ে ইংল্যান্ড যান। ১৯৯৫ থেকে ২০০০ সাল পর্যন্ত ঘরোয়া ক্রিকেটে ম্যাচ রেফারির দায়িত্ব পালন করেন। ১৯৯৯ থেকে ২০০০ সাল পর্যন্ত তরুণ খেলোয়াড়দের নির্বাচনে সভাপতিত্ব করেন।
রিশিকুল ইউনিয়ন

রিশিকুল বাংলাদেশের রাজশাহী বিভাগের রাজশাহী জেলার অন্তর্গত গোদাগাড়ী উপজেলার একটি ইউনিয়ন।
রিশিকুল ইউনিয়ন গোদাগাড়ী উপজেলার আওতাধীন ৪ নং ইউনিয়ন পরিষদ। এ ইউনিয়নের প্রশাসনিক কার্যক্রম গোদাগাড়ী থানার আওতাধীন। এটি জাতীয় সংসদের ৫২ নং নির্বাচনী এলাকা রাজশাহী এর অংশ।
প্যারাগুয়ীয় ফুটবল অ্যাসোসিয়েশন

প্যারাগুয়ীয় ফুটবল অ্যাসোসিয়েশন (, , ; এছাড়াও সংক্ষেপে এপিএফ এবং পিএফএ নামে পরিচিত) হচ্ছে প্যারাগুয়ের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০৬ সালে প্রতিষ্ঠিত হয়েছে। এটি প্রতিষ্ঠার ১৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১৫ বছর পর ১৯২১ সালে সংস্থাটি তাদের আঞ্চলিক সংস্থা কনমেবলের সদস্যপদ লাভ করে। এই সংস্থার সদর দপ্তর প্যারাগুয়ের রাজধানী আসুনসিওনে অবস্থিত।
এই সংস্থাটি প্যারাগুয়ের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে প্যারাগুয়ীয় প্রথম বিভাগ, প্যারাগুয়ীয় মধ্যবর্তী বিভাগ এবং প্যারাগুয়ীয় নারী ফুটবল চ্যাম্পিয়নশিপের মতো প্রতিযোগিতার সকল কার্যক্রম পরিচালনা করে। বর্তমানে প্যারাগুয়ীয় ফুটবল অ্যাসোসিয়েশনের সভাপতির দায়িত্ব পালন করছেন রবার্ট হ্যারিসন এবং সাধারণ সম্পাদকের দায়িত্ব পালন করছেন লুইস কানোন্নিকোফ।
গোগ্রাম ইউনিয়ন

গোগ্রাম বাংলাদেশের রাজশাহী বিভাগের রাজশাহী জেলার অন্তর্গত গোদাগাড়ী উপজেলার একটি ইউনিয়ন।
গোগ্রাম ইউনিয়ন গোদাগাড়ী উপজেলার আওতাধীন ৫ নং ইউনিয়ন পরিষদ। এ ইউনিয়নের প্রশাসনিক কার্যক্রম গোদাগাড়ী থানার আওতাধীন। এটি জাতীয় সংসদের ৫২ নং নির্বাচনী এলাকা রাজশাহী এর অংশ। 
প্রাচীন কাল থেকে এই জন পদটি বরেন্দ্র ভূমি হিসাবে পরিচিত। অত্র ইউনিয়নের ভূ-প্রকৃতি কোথাও লাল এটেল মাটি কোথাও লাল দোআঁশ মাটি, কোথাও অধিক উর্ব্বর মাটি, কোথাও অনুর্বর কঙ্কর মাটি, কোথাও উচু কোথাও নীচু অসমতল ভূমি। ত্রিশ দশকে অত্র ইউনিয়ন কাউন্সিলের প্রেসিডেন্ট গঠন কর হত। এবং তখন ইউনিয়ন চেয়ারম্যান নির্বাচন হত না হত প্রেসিডেন্ট নির্বাচন। এবাবেই কালের বির্বতনে ইউনিয়ন গঠন হয়।
মাটিকাটা ইউনিয়ন

মাটিকাটা বাংলাদেশের রাজশাহী বিভাগের রাজশাহী জেলার অন্তর্গত গোদাগাড়ী উপজেলার একটি ইউনিয়ন।
মাটিকাটা ইউনিয়নের আয়তন ১৮৫ বর্গ কিলোমিটার।
মাটিকাটা ইউনিয়ন গোদাগাড়ী উপজেলার আওতাধীন ৬ নং ইউনিয়ন পরিষদ। এ ইউনিয়নের প্রশাসনিক কার্যক্রম গোদাগাড়ী থানার আওতাধীন। এটি জাতীয় সংসদের ৫২ নং নির্বাচনী এলাকা রাজশাহী এর অংশ। ইউনিয়নটিতে ৪৭ টি গ্রাম আছে।
২০১১ সালের আদমশুমারি অনুযায়ী মাটিকাটা ইউনিয়নের মোট জনসংখ্যা ৫৫,৩৪৫ জন।
জিয়াউদ্দিন তারিক আলী

জিয়াউদ্দিন তারিক আলী (১৯৪৫-২০২০) একজন বাংলাদেশী সংস্কৃতিকর্মী ও মুক্তিযুদ্ধ জাদুঘরের ট্রাস্টি ও সম্মিলিত সামাজিক আন্দোলনের সভাপতি ছিলেন।
জিয়াউদ্দিন তারিক আলীর জন্ম ১৯৪৫ সালে। পেশায় প্রকৌশলী তারিক আলী যৌবনের শুরু থেকেই ছিলেন সঙ্গীত নিবেদিত। বুলবুল ললিতকলা একাডেমিতে তার সঙ্গীতশিক্ষণ এবং ছায়ানটের সঙ্গে আজীবন সম্পৃক্ততা। ১৯৭০-৭১ সালে গণসঙ্গীতের দলের হয়ে রাজপথে গান গেয়ে বেরিয়েছেন।
মুক্তিযুদ্ধের শুরুতেই তিনি সীমান্ত পাড়ি দিয়ে লড়াইয়ে যোগ দেন। মুক্তিসংগ্রামী শিল্পী দলের সদস্য হয়ে শরণার্থী শিবির, মুক্তিযোদ্ধা ক্যাম্প, মুক্ত এলাকায় যোদ্ধাদের গানের মাধ্যমে উদ্বুদ্ধকরণে এ দলের ছিল বিশেষ ভূমিকা। লিয়ার লেভিন ধারণ করা সেই দলের সাংস্কৃতিক কর্মকাণ্ডের ফুটেজ কয়েক দশক পর উদ্ধার করেন তারেক মাসুদ ও ক্যাথরিন মাসুদ। এ সময় তাদের সঙ্গীত ছিলেন নিউ জার্সিতে কর্মরত জিয়াউদ্দিন তারিক আলী। পরে তারেক মাসুদ নির্মিত ‘মুক্তির গান’ প্রামাণ্যচিত্র তরুণদের বিপুলভাবে আলোড়িত করে। তারিক আলী ছিলেন এ প্রামাণ্যচিত্রের কেন্দ্রীয় ব্যক্তিত্ব। ১৯৯৬ সালে মুক্তিযুদ্ধ জাদুঘর প্রতিষ্ঠায় উদ্যোগী আটজন ট্রাস্টির অন্যতম। সেই থেকে মুক্তিযুদ্ধ জাদুঘর হয়ে ওঠে তার সব কর্মকাণ্ডের কেন্দ্রবিন্দু। আগারগাঁওয়ে বিশালাকার নতুন জাদুঘর নির্মাণ কাজের তিনি ছিলেন প্রধান সমন্বয়ক। মুক্তিযুদ্ধ জাদুঘরের অবকাঠামো ও কর্মধারার সবখানে জড়িয়ে আছে তার হাতের ছোঁয়া।
তারিক আলী ২০২০ সালের ১০ সেপ্টেম্বর করোনা ভাইরাসে আক্রান্ত হয়ে ঢাকার শ্যামলীর বাংলাদেশ স্পেশালাইজড হাসপাতালে চিকিৎসাধীন অবস্থায় মৃত্যুবরণ করেন।
দেওপাড়া ইউনিয়ন, গোদাগাড়ী

দেওপাড়া বাংলাদেশের রাজশাহী বিভাগের রাজশাহী জেলার অন্তর্গত গোদাগাড়ী উপজেলার একটি ইউনিয়ন।
দেওপাড়া ইউনিয়নের আয়তন ১৫.০৯ বর্গ কিলোমিটার।
দেওপাড়া ইউনিয়ন গোদাগাড়ী উপজেলার আওতাধীন ৭ নং ইউনিয়ন পরিষদ। এ ইউনিয়নের প্রশাসনিক কার্যক্রম গোদাগাড়ী থানার আওতাধীন। এটি জাতীয় সংসদের ৫২ নং নির্বাচনী এলাকা রাজশাহী এর অংশ। ইউনিয়নটিতে ৭৩ টি গ্রাম ও ৩৬ টি মৌজা আছে।
২০১১ সালের আদমশুমারি অনুযায়ী দেওপাড়া ইউনিয়নের মোট জনসংখ্যা ৪৩৯৩১ জন যার মধ্যে পুরুষ ২৩৭৬৮ জন ও মহিলা ২০১৬৮ জন।
বাসুদেবপুর ইউনিয়ন

বাসুদেবপুর বাংলাদেশের রাজশাহী বিভাগের রাজশাহী জেলার অন্তর্গত গোদাগাড়ী উপজেলার একটি ইউনিয়ন।
বাসুদেবপুর ইউনিয়নের আয়তন ১৮.৮৫ বর্গ কিলোমিটার।
বাসুদেবপুর ইউনিয়ন গোদাগাড়ী উপজেলার আওতাধীন ৮ নং ইউনিয়ন পরিষদ। এ ইউনিয়নের প্রশাসনিক কার্যক্রম গোদাগাড়ী থানার আওতাধীন। এটি জাতীয় সংসদের ৫২ নং নির্বাচনী এলাকা রাজশাহী এর অংশ। ইউনিয়নটিতে ৯টি ওয়ার্ড ১৮ টি গ্রাম, ১৯ টি মৌজা ও ৩ টি হাট আছে।
২০১১ সালের আদমশুমারি অনুযায়ী বাসুদেবপুর ইউনিয়নের মোট জনসংখ্যা ২৭৫৫৫ জন।
বাসুদেবপুর ইউনিয়নের সাক্ষরতার হার
৫৬.৭%।
প্রিন্স মাসভরে

প্রিন্স মাসভরে (; জন্ম: ৭ অক্টোবর, ১৯৮৮) বুলাওয়াও এলাকায় জন্মগ্রহণকারী জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য তিনি। ২০১০-এর দশকের মাঝামাঝি সময়কাল জিম্বাবুয়ের পক্ষে আন্তর্জাতিক ক্রিকেটে অংশগ্রহণ করছেন।
ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড ঈগলস, মিড ওয়েস্ট রাইনোজ, মাজভেজে টাইগার্স, নর্দান্স, সাউদার্ন রক্স দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলে থাকেন। এছাড়াও, বামহাতে ফাস্ট মিডিয়াম বোলিংয়ে পারদর্শী তিনি।
২০০৭ সাল থেকে প্রিন্স মাসভরের প্রথম-শ্রেণীর খেলোয়াড়ী জীবন চলমান রয়েছে। বামহাতি ব্যাটসম্যান প্রিন্স মাসভরে ২০০৮ সালে মালয়েশিয়ায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে জিম্বাবুয়ে দলের অধিনায়কের দায়িত্বে ছিলেন।
২০০৬-০৭ মৌসুমের লোগান কাপে প্রথম-শ্রেণীর ক্রিকেটে তার অভিষেক ঘটে। নর্দান্সের সদস্যরূপে কেনিয়া নির্বাচিত একাদশের বিপক্ষে ৫০ রানে অপরাজিত ছিলেন ও দুই উইকেট লাভ করেন। এছাড়াও, জিম্বাবুয়ে এ দলের প্রতিনিধিত্ব করেছেন তিনি।
২০১৭-১৮ মৌসুমের প্রো৫০ চ্যাম্পিয়নশীপে মিড ওয়েস্ট রাইনোজ দলের পক্ষে খেলেন। আট খেলায় অংশ নিয়ে ২৭১ রান তুলে শীর্ষ রান সংগ্রাহকে পরিণত হন তিনি।
সমগ্র খেলোয়াড়ী জীবনে পাঁচটিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন প্রিন্স মাসভরে। ২৮ জুলাই, ২০১৬ তারিখে বুলাওয়েতে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ২২ ফেব্রুয়ারি, ২০২০ তারিখে ঢাকায় স্বাগতিক বাংলাদেশ দলের বিপক্ষে সর্বশেষ টেস্টে অংশ নেন তিনি।
২০১৬ সালে নিউজিল্যান্ড দল জিম্বাবুয়ে গমনে আসে। সফরকারী দলের বিপক্ষে টেস্ট সিরিজে অংশ নেয়ার লক্ষ্যে তাকে জিম্বাবুয়ে দলের সদস্য করা হয়। ২৮ জুলাই, ২০১৬ তারিখে বুলাওয়েতে সিরিজের প্রথম টেস্টে নিউজিল্যান্ডের বিপক্ষে অভিষেক পর্ব সম্পন্ন হয় তার।
জুন, ২০১৮ সালে জিম্বাবুয়েতে অনুষ্ঠিতব্য ত্রি-দেশীয় সিরিজকে সামনে রেখে বোর্ড একাদশ দলের সদস্যরূপে খেলার জন্যে মনোনীত হন। একই মাসের শেষদিকে ২২-সদস্যবিশিষ্ট টুয়েন্টি২০ আন্তর্জাতিক দলের প্রাথমিক তালিকা প্রকাশ করা হয়। ১৮ জুলাই, ২০১৮ তারিখে বুলাওয়েতে অনুষ্ঠিত সফরকারী পাকিস্তান দলের বিপক্ষে সিরিজের তৃতীয় ওডিআইয়ের তার অভিষেক ঘটে।
কুমুদশঙ্কর রায়

কুমুদশঙ্কর রায়() ( ৭ সেপ্টেম্বর , ১৮৯২ - ২৪ অক্টোবর, ১৯৫০),বিশিষ্ট অগ্রণী বাঙালি চিকিৎসক। ব্রিটিশ ভারতে চিকিৎসাশাস্ত্রে যক্ষ্মা গবেষণায় ও নিরাময়ে অসামান্য অবদানের এক সুপরিচিত নাম। 
কুমুদশঙ্কর রায়ের জন্ম ১৮৯২ খ্রিস্টাব্দের ৭ ই সেপ্টেম্বর ব্রিটিশ ভারতের অধুনা বাংলাদেশের ঢাকা জেলার তেঁওতা গ্রামে এক জমিদার পরিবারে। পিতা পার্বতীশঙ্কর রায় চৌধুরীর কনিষ্ঠ পুত্র ছিলেন কুমুদশঙ্কর। তার প্রাথমিক পড়াশোনা তেঁওতা একাডেমীতে। পরবর্তীতে কলকাতার হিন্দু স্কুল ও প্রেসিডেন্সি কলেজে। কলকাতা মেডিক্যাল কলেজে চিকিৎসাশাস্ত্রে অধ্যয়নের পর উচ্চশিক্ষার্থে স্কটল্যান্ড যাত্রা করেন ১৯১১ খ্রিস্টাব্দের শেষের দিকে। এডিনবরা বিশ্ববিদ্যালয়ে চিকিৎসাশাস্ত্র অধ্যয়নের পর স্যার রবার্ট ফিলিপের পরামর্শে যক্ষ্মা চিকিৎসায় বিশেষ জ্ঞানার্জনে স্কটল্যান্ড ওকিল হিল স্যানাটোরিয়ামে যোগ দেন এবং বেশ কিছুদিন সেখানে সহকারী সুপারিনটেন্ডন্ট হিসাবে কর্মরত ছিলেন।
১৯১৮ খ্রিস্টাব্দে কুমুদশঙ্কর কলকাতায় ফিরে আসেন এবং কারমাইকেল মেডিক্যাল কলেজের বর্তমানে রাধাগোবিন্দ কর মেডিক্যাল কলেজ ও হাসপাতালের প্রাণীতত্ত্বের অধ্যাপক হন। তিনি দেশবন্ধু চিত্তরঞ্জন দাশ প্রতিষ্ঠিত কলকাতা ন্যাশানাল মেডিক্যাল কলেজের সাথেও যুক্ত ছিলেন। ওই সময়ে তার এক ছাত্র প্রভাসচন্দ্র ঘোষ যক্ষ্মায় আক্রান্ত হয়ে মারা যায়। সেই ছাত্রটি মৃত্যুর সময় তার সঞ্চিত দু-লক্ষ টাকা যক্ষ্মা হাসপাতাল নির্মাণের জন্য ট্রাস্টিকে দিয়ে যান। ১৯২২ খ্রিস্টাব্দে এই ট্রাস্টি ডক্টর কুমুদশঙ্কর রায়কে সম্পাদক ও সংগঠক নিযুক্ত করে। ১৯২৩ খ্রিস্টাব্দে কলকাতার যাদবপুরে ৬৫ একরের জায়গায় হাসপাতাল স্থাপিত হয় এবং তিনি এই যক্ষ্মা হাসপাতালে আমৃত্যু কাজ করে গেছেন। অস্পৃশ্যতার কারণে যক্ষ্মারোগীদের সাহায্যে অনেকে এগিয়ে আসত না; সেজন্য তিনি নিজে রোগীদের রান্না ও পরিবেশনের কাজও করতেন। সকলের উপহাসে তিনি 'উন্মাদ' আখ্যা পেয়েছিলেন। কালক্রমে সেই যক্ষ্মা হাসপাতাল এশিয়ার সর্ববৃহৎ হাসপাতালে পরিণত হয়। এরপর দার্জিলিং জেলার কার্সিয়াং-এ রায় পরিবারের নিজস্ব বাড়িতে 'এস বি দে স্যানাটোরারিয়াম' নামে দ্বিতীয় যক্ষ্মা হাসপাতাল গঠন করেন।
তিনি ও তার সম্পর্কিত ভাই কিরণশঙ্কর রায় দেশবন্ধু চিত্তরঞ্জন দাশের প্রভাবে স্বরাজ্য দলে যুক্ত হন। দেশবন্ধুর অনুপ্রেরণায় ফরিদপুর হতে বাংলার বিধান পরিষদের সদস্য হন, স্বরাজ্য দলের মুখ্য সচেতক হন। কলকাতা কর্পোরেশনের তথা পুরসভার কাউন্সিলর ও অল্ডারম্যান নির্বাচিত হয়েছিলেন। তিনি কলকাতার অক্রুর দত্ত লেনের বাড়িতে আহত স্বাধীনতা সংগ্রামীদের প্রাথমিক চিকিৎসার পর আশ্রয় দিতেন।
১৯২৮ খ্রিস্টাব্দে জাতীয় মেডিক্যাল আন্দোলনে প্রতিষ্ঠিত ইন্ডিয়ান মেডিক্যাল অ্যাসোসিয়েশনের অন্যতম প্রতিষ্ঠাতা ছিলেন তিনি। বারো বৎসর তিনি এর সম্পাদক ও বেশ কয়েক বছর সভাপতি পদেও ছিলেন। ড.নীলরতন সরকারের প্রয়াণের পর তিনি আই.এম.এ জার্নালেরও দ্বিতীয় সম্পাদক হন।
কুমুদশঙ্কর রায় ১৯৫০ খ্রিস্টাব্দের ২৪ শে অক্টোবর তামিলনাড়ুর ভেলোরে প্রয়াত হন।
যাদবপুরে এশিয়ার সর্ববৃহৎ যক্ষ্মা হাসপাতালে কুমুদশঙ্করের উদ্যোগে ক্রমোন্নতি এবং প্রতি পর্যায়ে তার অবদানের কথা স্মরণ রেখে তার মৃত্যুর পর ওই হাসপাতালটি তার নামাঙ্কিত হয়। প্রসঙ্গত, ১৯৪৭ খ্রিস্টাব্দে যক্ষ্মায় আক্রান্ত হয়ে কিশোর কবি সুকান্ত ভট্টাচার্য এই হাসপাতালে প্রয়াত হন। এই হাসপাতালের চত্বরে যৌথ উদ্যোগে বর্তমানে কেপিসি মেডিক্যাল কলেজ অ্যান্ড হসপিটাল স্থাপিত হয়েছে।
থায়াওয়াদি জেলা

থায়াওয়াদি বা থারাওয়াদি জেলা ( ) মধ্য বার্মার (মায়ানমার) বাগো বিভাগের একটি জেলা। বার্মার থায়াওয়াদিতে এর রাজধানী অবস্থিত।
থায়াওয়াদি জেলায় নিম্নলিখিত নগরসভাগুলো রয়েছে
পেরুভীয় ফুটবল ফেডারেশন

পেরুভীয় ফুটবল ফেডারেশন (, ; এছাড়াও সংক্ষেপে পিএফএফ নামে পরিচিত) হচ্ছে পেরুর ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২২ সালে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩ বছর পর ১৯২৫ সালে সংস্থাটি তাদের আঞ্চলিক সংস্থা কনমেবলের সদস্যপদ লাভ করে। এই সংস্থার সদর দপ্তর পেরুর রাজধানী লিমায় অবস্থিত।
এই সংস্থাটি পেরুর পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে পেরুভীয় প্রথম বিভাগ, পেরুভীয় দ্বিতীয় বিভাগ, কোপা বিসেন্তেনারিও এবং সুপারকোপা পেরুয়ানার মতো প্রতিযোগিতার সকল কার্যক্রম পরিচালনা করে। বর্তমানে পেরুভীয় ফুটবল ফেডারেশনের সভাপতির দায়িত্ব পালন করছেন আগুস্তিন লোজানো এবং সাধারণ সম্পাদকের দায়িত্ব পালন করছেন অস্কার চিরি।
মিনহলা, বাগো

মিনহলা দক্ষিণ-মধ্য মিয়ানমারের বাগো অঞ্চলের থায়াওয়াদি জেলার মিনহলা নগরসভার একটি নগর ও আসন। এটি ওকফোর পার্শ্বস্থ জাতীয় মহাসড়ক-২ থেকে প্রায় ২০ কিলোমিটার দক্ষিণে এবং ইয়াঙ্গুন থেকে প্রায় ১৫৫ কিলোমিটার উত্তরে অবস্থিত। ১৯০৮ সালে এর জনসংখ্যা ছিলো ২৫৫৩ জন। মিনহলা তৃতীয় অ্যাংলো-বার্মিজ যুদ্ধের সময় অধিকৃত হয়েছিলো।
ডেভ যোসেফ

ডেভিড রোলস্টন ইমানুয়েল যোসেফ (; জন্ম: ১৫ নভেম্বর, ১৯৬৯) অ্যান্টিগুয়া এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিকে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে অ্যান্টিগুয়া, অ্যান্টিগুয়া ও বারবুদা এবং লিওয়ার্ড আইল্যান্ডস দলের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ডেভ যোসেফ।
১৯৯০-৯১ মৌসুম থেকে ২০০১-০২ মৌসুম পর্যন্ত ডেভ যোসেফের প্রথম-শ্রেণীর খেলোয়াড়ী জীবন চলমান ছিল। আঞ্চলিক পর্যায়ের ক্রিকেটে অত্যন্ত অভিজ্ঞতাসম্পন্ন ছিলেন। এ-দলের ক্রিকেটেও অংশ নিয়েছেন। রক্ষণাত্মকশৈলীর খেলা প্রদর্শনেও তার পর্যাপ্ত জ্ঞান ছিল। প্রয়োজনে ব্যাটিং উদ্বোধনে নামতেন। তবে, মাঝারিসারিতে আক্রমণধর্মী খেলা উপস্থাপনার দিকেই অধিক মনোনিবেশ ঘটাতেন। নিজের অভিজ্ঞতার গুণে লিওয়ার্ড আইল্যান্ডস দলের অধিনায়কের দায়িত্বপ্রাপ্ত হন। ১৯৯৯ সালে দূর্দান্ত খেলা উপস্থাপনায় সচেষ্ট ছিলেন। আঞ্চলিক পর্যায়ে গড়ে শীর্ষ রান সংগ্রাহক হন। তবে, পূর্ববর্তী মৌসুমে তার খেলায় ছন্দপতন লক্ষ্য করা যায়।
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন ডেভ যোসেফ। সবগুলো টেস্টই অস্ট্রেলিয়ার বিপক্ষে খেলেছিলেন তিনি। ৫ মার্চ, ১৯৯৯ তারিখে পোর্ট অব স্পেনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৩ এপ্রিল, ১৯৯৯ তারিখে সেন্ট জোন্সে একই দলের বিপক্ষে সর্বশেষ টেস্টে অংশ নেন তিনি।
কিছু সময়ের জন্যে টেস্ট ক্রিকেটে তাকে খেলতে দেখা যায়। ২০-এর মাঝামাঝি বয়সে দীর্ঘসময় ধরে অবস্থান করার মানসিকতা তার মাঝে ছিল না। তবে, নড়বড়ে ইনিংস মেরামতে তাকে তেমন অগ্রসর হতে দেখা যায়নি। কখনোবা খুবই বেপরোয়া, আবার কখনো অত্যন্ত স্থবিরভাবে থাকতেন। শারীরিক ও মানসিক ভিত্তি আন্তর্জাতিক পর্যায়ে রাখার চেষ্টা করতে দেখা যায়নি। এছাড়াও, দীর্ঘক্ষণ ব্যাটির করার মতো ধৈর্য্যধারন করতে পারেননি তিনি।
কলম্বীয় ফুটবল ফেডারেশন

কলম্বীয় ফুটবল ফেডারেশন (, ; এছাড়াও সংক্ষেপে সিএফএফ নামে পরিচিত) হচ্ছে কলম্বিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২৪ সালের ১২ই অক্টোবর তারিখে প্রতিষ্ঠিত হয়েছে। এটি প্রতিষ্ঠার ১২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা কনমেবলের সদস্যপদ লাভ করে। এই সংস্থার সদর দপ্তর কলম্বিয়ার রাজধানী বোগোতায় অবস্থিত।
এই সংস্থাটি কলম্বিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কাতেগোরিয়া প্রিমেরা এ, কলম্বীয় নারী ফুটবল লীগ, কোপা কলম্বিয়া এবং সুপারলিগা কলম্বিয়ানার মতো প্রতিযোগিতার সকল কার্যক্রম পরিচালনা করে। বর্তমানে কলম্বীয় ফুটবল ফেডারেশনের সভাপতির দায়িত্ব পালন করছেন রামোন এসুরুন এবং সাধারণ সম্পাদকের দায়িত্ব পালন করছেন সম্পাদক।
বলিভীয় ফুটবল ফেডারেশন

বলিভীয় ফুটবল ফেডারেশন (, , ; এছাড়াও সংক্ষেপে বিএফএফ নামে পরিচিত) হচ্ছে বলিভিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২৫ সালে প্রতিষ্ঠিত হয়েছে। এটি প্রতিষ্ঠার ১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা কনমেবলের সদস্যপদ লাভ করে। এই সংস্থার সদর দপ্তর বলিভিয়ার রাজধানী কোচাবাম্বায় অবস্থিত।
এই সংস্থাটি বলিভিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে বলিভীয় প্রথম বিভাগ, কোপা সিমন বলিভার এবং বলিভীয় নারী ফুটবল চ্যাম্পিয়নশিপের মতো প্রতিযোগিতার সকল কার্যক্রম পরিচালনা করে।
সিউল্ফ-শ্রেণির ডুবোজাহাজ

"সিউল্ফ" শ্রেণিটি মার্কিন যুক্তরাষ্ট্রের নৌবাহিনীতে নিযুক্ত পারমাণবিক শক্তি চালিত দ্রুত আক্রমণকারী ডুবোজাহাজের (এসএসএন) একটি শ্রেণি। শ্রেণিটি "লস এঞ্জেলেস"-শ্রেণির উত্তরসূরি এবং এর নকশার কাজ ১৯৮৩ সালে শুরু হয়। ২৯ টি ডুবোজাহাজের বহরটি দশ বছরের সময়কালে তৈরি করা কথা বলা হয়, তবে তা কমিয়ে ১২ টি ডুবোজাহাজের বহরে পরিণত হয়। স্নায়ুযুদ্ধের সমাপ্তি এবং বাজেটের সীমাবদ্ধতার ফলে ১৯৯৫ সালে বহরে আরও কিছু সংযোজন বাতিল করা হয়, ফলে "সিউল্ফ" শ্রেণিটি কেবল তিনটি নৌযানের মধ্যে সীমাবদ্ধ হয়। ফলস্বরূপ, ছোট "ভার্জিনিয়া"-শ্রেণির নকশা নির্মাণের কার্যক্রম শুরু হয়। "সিওল্ফ" শ্রেণীর জন্য ইউনিট প্রতি প্রায় ৩ বিলিয়ন ডলার ( ইউএসএস জিমি কার্টারের জন্য ৩.৫ মিলিয়ন ডলার) ব্যয় হয়, যা বর্তমান বিশ্বের সবচেয়ে ব্যয়বহুল এসএসএন ডুবোজাহাজ এবং ফরাসি এসএসবিএন "ট্রায়োফ্যান্ট"-শ্রেণির পরে দ্বিতীয় বৃহত্তম ব্যয়বহুল ডুবোজাহাজ।
সিউল্ফের নকশার উদ্দেশ্য ছিল উন্নত সোভিয়েত ব্যালিস্টিক ক্ষেপণাস্ত্র সাবমেরিন যেমন টাইফুন শ্রেণির হুমকির বিরুদ্ধে লড়াই করা এবং গভীর সমুদ্রের পরিবেশে আকুলার শ্রেণির মতো সাবমেরিন আক্রমণ করা। অধিক গভীরতায় জলের চাপ সহ্য করার জন্য, এইচওয়াই-১০০ ইস্পাত থেকে সিওল্ফ-শ্রেণির জাহাজের কাঠামগুলি নির্মিত হয়, যা পূর্ববর্তী শ্রেণিতে ব্যবহৃত এইচওয়াই-৮০ ইস্পাতের চেয়ে শক্তিশালী।   
সিউল্ফ ডুবোজাহাজগুলি "লস অ্যাঞ্জেলেস-শ্রেণির" ডুবোজাহাজগুলির চেয়ে বড়, দ্রুত এবং উল্লেখযোগ্যভাবে শান্ত, এগুলি অধিক অস্ত্র বহন করে এবং দ্বিগুণ টর্পেডো টিউবযুক্ত। জাহাজগুলি স্থল ও সমুদ্র পৃষ্ঠের লক্ষ্যগুলিতে আক্রমণ করার জন্য ৫০ টি ইউজিএম -১০৯ টমাহক ক্রুজ ক্ষেপণাস্ত্র বহন করতে সক্ষম। অগভীর জলের চালনের অনুমতি দেওয়ার জন্য জাহাজগুলিতে বিস্তৃত সরঞ্জাম রয়েছে। শ্রেণিটি আরও উন্নত এআরসিআই মডিফাইড এএন/বিএসওয়াই-২ যুদ্ধ ব্যবস্থা ব্যবহার করে, এতে বৃহত্তর গোলাকৃতির সোনার অ্যারে, প্রশস্ত অ্যাপারচার অ্যারে (ডাব্লুএএ) এবং একটি নতুন টোয়েড-অ্যারে সোনার অন্তর্ভুক্ত রয়েছে। প্রতিটি জাহাজ একক এস৬ডব্লিউ পারমাণবিক চুল্লি দ্বারা চালিত হয়। চুল্লিটি কম-শব্দ সম্পন্ন পাম্প-জেট থেকে সরবরাহ করে। 
উন্নত নকশার ফলস্বরূপ, "সিউল্ফ" ডুবোজাহাজগুলি অনেক বেশি ব্যয়বহুল। এই শ্রেণীর ১২ টি ডুবোজাহাজের জন্য প্রাক্কলিত ব্যয় ছিল ৩৩.৬ বিলিয়ন ডলার, তবে শীত যুদ্ধ শেষ হওয়ার পরে তিনটি জাহাজের নির্মাণকাজ বন্ধ ছিল। 
দূরবর্তীভাবে পরিচালিত আন্ডারওয়াটার যানবাহন (আরওভি) চালু এবং পুনরুদ্ধারের সক্ষমতা প্রদানকারী মাল্টি-মিশন প্ল্যাটফর্ম (এমএমপি) নামে পরিচিত একটি বিভাগ সন্নিবেশ করানোর কারণে ইউএসএস জিমি কার্টার তার শ্রেণির অন্যান্য দুটি জাহাজের থেকে প্রায় ১০০ ফুট (৩০ মিটার) অধিক দীর্ঘ। আন্ডারসাইড ফাইবার অপটিক কেবলগুলিতে আলতো চাপ দেওয়ার জন্য এমএমপি'কে জলের নীচে বিচ্ছিন্ন চেম্বার হিসাবেও ব্যবহার করা যেতে পারে। এই ভূমিকাটি পূর্বে অবসরপ্রাপ্ত ইউএসএস পারচে দ্বারা পূরণ করা হতো। ৮৮৭ মিলিয়ন ডলার ব্যয়ে জেনারেল ডাইনামিক্স ইলেকট্রিক বোট উক্ত বিশিষ্টটি যুক্ত করার জন্য জিমি কার্টার ডুবোজাহাজের সংশোধন করে।
মিনহলা নগরসভা

মিনহলা নগরসভা বার্মার (মায়ানমার) বাগো অঞ্চলের থায়াওয়াদি জেলার একটি নগর। এই নগরসভার মূল নগরটি মিনহলা। ১৯০৮ সালের তথ্যানুযায়ী এর আয়তন এবং ১৯০১ সালে শহরের জনসংখ্যা ছিল ৪২,২২০ জন যার মধ্যে প্রধান শহর মিনহলাতে ছিলো ২৫৫৩ জন। মিনহলা তৃতীয় অ্যাংলো-বার্মিজ যুদ্ধের সময় অধিকৃত হয়েছিলো। নগরসভাটি মূলত পাহাড়ি এলাকা এবং আরাকান যোমারা এখানে বসবাস করে।
ইকুয়েডরীয় ফুটবল ফেডারেশন

ইকুয়েডরীয় ফুটবল ফেডারেশন (, ; এছাড়াও সংক্ষেপে এফইএফ নামে পরিচিত) হচ্ছে ইকুয়েডরের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২৫ সালে প্রতিষ্ঠিত হয়েছে। এটি প্রতিষ্ঠার ১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২ বছর পর ১৯২৭ সালে সংস্থাটি তাদের আঞ্চলিক সংস্থা কনমেবলের সদস্যপদ লাভ করে। এই সংস্থার সদর দপ্তর ইকুয়েডরের রাজধানী কুইতোয় অবস্থিত।
এই সংস্থাটি ইকুয়েডরের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে ইকুয়েডরীয় সেরি আ, ইকুয়েডরীয় সেরি বি, কোপা ইকুয়েডর এবং সুপারকোপা ইকুয়েডরের মতো প্রতিযোগিতার সকল কার্যক্রম পরিচালনা করে। বর্তমানে ইকুয়েডরীয় ফুটবল ফেডারেশনের সভাপতির দায়িত্ব পালন করছেন ফ্রান্সিস্কো এগাস এবং সাধারণ সম্পাদকের দায়িত্ব পালন করছেন গুস্তাবো সিলিকোভিচ।
নওজিয়া কারুমাতুল্লাহ

<nowiki> </nowiki>নওজিয়া কারুমাতুল্লাহ (জন্ম :৭ ফেব্রুয়ারি ১৯৮৮) তাজিকিস্তানের একজন তাজিক, পার্সিয়ান, হিন্দি পপ গায়িকা। নুজিয়া বেশিরভাগ তাজিক ভাষায় গান করেন, তবে মাঝে মধ্যে তিনি হিন্দিতেও গান করেন। তিনি তার জন্মস্থান তাজিকিস্তানের পাশাপাশি অন্যান্য প্রতিবেশী দেশগুলিতে কনসার্ট, নতুন বছরের দল, জাতীয় দিবস প্যারেড, রেডিও এবং টিভি প্রোগ্রামগুলিতে অভিনয় করেন।
তিনি ২০১৪ সালে বিয়ে করেছিলেন এবং ৭ ডিসেম্বর ২০১৫ সালে একটি কন্যা সন্তান জন্ম দিয়েছেন।
তার বাবা করোমাতুল্লো কুরবোনভ ১৭ অক্টোবর, ১৯একটা গান গানতাইরে গান২ সালে ইয়াওয়ান জেলায় গৃহযুদ্ধের সময় দস্যুদের আক্রমণে এবং রাতে একটি বিয়ের অনুষ্ঠান থেকে ফেরার সময় মারা গিয়েছিলেন।
নওজিয়া কারুমাতুল্লাহ ১৯৮৮ সালের ফেব্রুয়ারি সোভিয়েত ইউনিয়নের অংশ, তাজিকিস্তানের দুশান্বেতে জন্মগ্রহণ করেছিলেন। তিনি বিখ্যাত তাজিকি গায়ক করোমাতুল্লো কুরবানভের মেয়ে ।
নোজিয়া ২০০৫ সালে মালিকি সোবিরোভা থেকে স্নাতক ডিগ্রি অর্জন করেছিলেন এবং ক্লাসিকাল গাওয়া ও নৃত্যের একাডেমিক ডিপ্লোমা কোর্সের জন্য নয়াদিল্লির কনজারভেস্টরিতে প্রবেশ করেন।
২০১০ সালে তিনি ইন্ডিয়ান কনজারভেটরি থেকে সম্মান নিয়ে স্নাতক হন এবং একই বছরে তিনি প্রথম একক সংগীতানুষ্ঠান পরিবেশন করেন।
নজিয়ার করোমাতুল্লো এখন আন্তর্জাতিক সম্পর্ক অনুষদ ইনস্টিটিউট অফ এন্টারপ্রেনারশিপ অ্যান্ড সার্ভিসের ৫ ম বর্ষের শিক্ষার্থী।
2007 সালে, তিনি ভারতে ক্লাসিকাল নৃত্য কথকের প্রতিগিতা জিতেছিলেন।
আলেকজান্ডার সিটি আউটলুক

১৯৪৬ সালে এটি বেঞ্জামিন রাসেলের এস্টেট দ্বারা প্রকাশক জে সি হেন্ডারসনের কাছে বিক্রি হয়েছিল। 
১৯৭২ সালে, এটি সাপ্তাহিক থেকে দৈনিক প্রকাশনার দিকে যায়। 
বুন নিউজপেপারস ১৯৭৪ সালে এই কাগজটি কিনেছিল। 
১৯৮৯ সালে, "বুন নিউজপেপারস এর" মালিকের পুত্র কেনেথ বুুন "আউটলুকের" প্রকাশক হয়েছিলেন, পরে ১৯৯১ সালে নিজেই পত্রিকাটি কিনেছিলেন। 
জুলাই ২, ২০১৮ তে, "আলেকজান্ডার সিটি আউটলুকের" সম্পাদক মিচ স্নেদ একটি সড়ক দুর্ঘটনায় টানা আহত থাকার পর মারা গিয়েছিলেন। "আউটলুকে" থাকাকালীন সময়কালে স্নেদ আলাবামা প্রেস অ্যাসোসিয়েশন থেকে ফিচার স্টোরিজ, নিউজ কভারেজ এবং ফটোগ্রাফির জন্য একাধিক পুরস্কার জিতেছিলেন।
অর্লেয়ঁ

অর্লেয়ঁ (; , ) ফ্রান্সের উত্তর-কেন্দ্রীয় একটি এলাকা ও পৌরসভা, যেটি প্যারিস থেকে ১২০ কি.মি.( ৭৪ মাইল) দূরে অবস্থিত। এটি সেন্টার-ভাল-দে অঞ্চলের লোরেট বিভাগের অন্তর্গত।
অর্লেয়ঁ লোয়ার নদীর তীরে অবস্থিত। ২০১৭ সালের হিসাব অনুযায়ী এই পৌরসভায় ১১৬,৬৮৫ জন বাসিন্দার বসবাস
কানাডার কুইবেকের ইল ডি'অরলিয়ান্স ফ্রান্সের অরলিন্সের নামানুসারে যেমন অর্লানস, অন্টারিও এবং নিউ অরলিন্স,লুইসিয়ান নামকরণ করা হয়েছে । (ফরাসি: "লা নুভেল-অরলানস" )
অর্লেয়ঁ লোয়ার নদীর দক্ষিণ বাঁকে অবস্থিত, নদীটি পূর্ব থেকে পশ্চিমের দিকে গমনরত। অর্লেয়ঁ সুলি-সুর-লোয়ার এবং চ্যালোন্স-সুর-লোয়ারের মধ্যে লোয়ার ভ্যালি অন্তর্গত, যেটি ২০০০ সালে ইউনেস্কো স্বীকৃত বিশ্ব ঐতিহাসিক স্থা্নের তালিকায় জায়গা করে নেয়।অর্লেয়ঁর রাজধানী, প্যারিসের ১২০ কি,মি, দক্ষিণ-পশ্চিমে অবস্থিত, উত্তরে বিউস এবং অর্লান ফরেস্ট দ্বারা সীমাবদ্ধ। লোয়ার নদীর উপর দিয়ে পাঁচটি ব্রিজ শহরটিকে অতিক্রম করেছে, এগুলো হচ্ছে ইউরোপ ব্রিজ, নেওফ ব্রিজ, মার্শাল জোফ্রে ব্রিজ, জর্জ-ভি ব্রিজ(রয়াল ব্রিজ), রেন-ও ব্রিজ এবং ভিয়ারজন ব্রিজ(রেল ব্রিজ)।
লোয়ারের উত্তরে জর্জ-ভি ব্রিজে ১১০মি, উচ্চতার একটি ছোট্ট টিলা পাওয়া যায়, যেটি আস্তে আস্তে ১২৫মি, উঠে ক্রোইস ফ্রিউরিতে যায়, Fleury-les-Aubrais এর সীমানায়। অপরদিকে, দক্ষিণে একটি অবতল ভূমি রয়েছে যেটি সমুদ্র সমতল থেকে ৯৫মি, (৩১২ফুট) নিচু। এটি বন্যার ঝুঁকিপূর্ণ স্থান হিসেবে চিহ্নিত করা হয়েছে।
অর্লেয়ঁর লোয়ার একটি নিমজ্জিত পরিখা দ্বারা পৃথক করা যেটি dhuis নামে পরিচিত, এর উত্তরে গ্রান্ডে লোয়ার এবং দক্ষিণে পেটাইট লোয়ার। পরিখাটি একটি বিশাল ব্যবস্থাপনার অংশ যা পূর্বে নাব্যতা রক্ষার জন্য অনুমদিত হয়েছিলো।
লোয়ার একটি গুরুত্বপূর্ণ নেভিগেশন এবং ট্রেডিং রুট ছিলো। পরিখার ফলে, সমুদ্রগামী জাহাজের আকার বৃদ্ধির সাথে , Nantes পর্যন্ত বড় জাহাজগুলো এখন মোহনায় চলাচল করতে পারে।
রতনকান্দি ইউনিয়ন

রতনকান্দি ইউনিয়ন বাংলাদেশের সিরাজগঞ্জ জেলার অন্তর্গত সিরাজগঞ্জ সদর উপজেলার একটি ইউনিয়ন। যমুনা তীরবর্তী ৩৪.৯৫ বর্গ কিলোমিটারের কৃষি প্রধান এই জনপদে প্রায় ছাপ্পান্ন হাজার লোকের বাস, যাদের অধিকাংশই বাঙালি মুসলমান।
২৪.৪৫৭২° উত্তর অক্ষাংশ ও ৮৯.৬৪৯৮° পূর্ব দ্রাঘিমাংশে রতনকান্দি ইউনিয়নর অবস্থান। ইউনিয়নটির আয়তন ৩৪.৯৫ বর্গ কিলোমিটার। এর উত্তরে শুভগাছা ইউনিয়ন ও গান্দাইল ইউনিয়ন, পশ্চিমে বম্মগাছা ইউনিয়ন এবং দক্ষিণে ছোনগাছা ইউনিয়ন ও বাগবাটী ইউনিয়নের অবস্থান। ইউনিয়নটির পূর্ব দিক দিয়ে বয়ে চলেছে যমুনা নদী, যার ওপারে মেছড়া ইউনিয়নের অবস্থান। নদী তীরবর্তী হওয়ায় এ ইউনিয়ন প্রায়ই বন্যা ও নদীভাঙনের শিকার হয়। এই ইউনিয়নের মধ্য দিয়ে সিরাজগঞ্জ-ধনুট- বগুড়া আঞ্চলিক রোড বিদ্যমান।
ইউনিয়নটিতে মোট ১৯ টি মৌজা ও ৩১টি গ্রাম রয়েছে। গ্রামগুলো হল:
রতনকান্দি ইউনিয়ন পরিষদ সিরাজগঞ্জ সদর উপজেলার ১নং ইউনিয়ন পরিষদ। ইউনিয়নের ৯টি ওয়ার্ড থেকে নির্বাচিত ৯ জন সাধারণ সদস্য, প্রতি তিনটি ওয়ার্ড হতে একজন করে মোট ৩ জন সংরক্ষিত (মহিলা) সদস্য এবং একজন চেয়ারম্যানকে নিয়ে পরিষদটি গঠিত হয়। বর্তমানে ইউনিয়ন পরিষদটির চেয়ারম্যানের দায়িত্ব পালন করছেন মোঃ আনোয়ার হোসেন।
রতনকান্দি ইউনিয়ন জাতীয় সংসদের সিরাজগঞ্জ-১ আসনের আওতাধীন। এ আসনের সংসদ সদস্য মোহাম্মদ নাসিম সম্প্রতি মৃত্যুবরণ করায় বর্তমানে আসনটি শূন্য রয়েছে।
২০১১ সালের আদমশুমারী অনুযায়ী রতনকান্দি ইউনিয়নে ১২,০১৫টি পরিবারের মোট ৫১,৬০২ জন মানুষ বসবাস করে। ২০০১ সালে এই জনসংখ্যা ছিল ৪৭,৩৪২ জন, যার মধ্যে ২৪,৪৯১ জন ছিল পুরুষ এবং ২২,৮৫১ জন নারী।
ইউনিয়নটির অধিকাংশ মানুষ ইসলাম ধর্মের অনুসারী। এখানে মোট ৬৮টি মসজিদ আছে। এর মধ্যে উল্লেখযোগ্য হলো: মহিষামুড়া চৌরাস্তা বাজার জামে মসজিদ,মহিষামুড়া সরকার বাড়ী জামে মসজিদ,মহিষামুড়া মধ্যপাড়া জামে মসজিদ,গজারিয়া জামে মসজিদ, গজারিয়া উত্তর পাড়া জামে মসজিদ, গজারিয়া দক্ষিণপাড়া জামে মসজিদ, ফুলবয়রা কেন্দ্রীয় জামে মসজিদ, বাহুকা জামে মসজিদ, সড়াতল জামে মসজিদ, নারান্দিয়া জামে মসজিদ, ভেন্নাবাড়ি জামে মসজিদ ইত্যাদি। মৃতদেহ দাফনের জন্য ইউনিয়নটিতে ২২টি কবরস্থান আছে। এর মধ্যে মহিষামুড়া জান্নাতুল বাকী কবরস্থান অন্যতম এছাড়াও হিন্দু ধর্মাবলম্বীদের জন্য রয়েছে ৭টি মন্দির এবং ৭টি শ্মশান।
এ অঞ্চলের মানুষের আয়ের প্রধান উৎস হল কৃষি। এখানকার ভূমি পলল সমৃদ্ধ প্লাবনভূমি, যা বেশ উর্বর ও কৃষি কাজের উপযোগী। ইউনিয়নটিতে প্রায় ২,৬৪২ হেক্টর আবাদি জমি রয়েছে। কৃষির উপর নির্ভরশীল প্রায় ৯,৮৯৬টি পরিবার। ইউনিয়নটির পূর্ব দিক দিয়ে বয়ে চলা যমুনা নদী কৃষি কাজে সহায়ক ভূমিকা পালন করে। আবার অনেকে যমুনায় মাছ ধরে জীবিকা নির্বাহ করে। এছাড়া অনেকেই ব্যবসা, চাকরি, তাঁত শিল্প, কুটির শিল্প ইত্যাদির সাথে জড়িত।
রতনকান্দি ইউনিয়ন শিক্ষার হার ক্রমবর্ধমান। এ ইউনিয়নের সাক্ষরতার হার ১৯৯১ সালে ২২.৮% এবং ২০০১ সালে ৩৯.০৪% থাকলেও ২০১১ সালে তা বেড়ে দাঁড়িয়েছে ৮৫ শতাংশ। এখানে মোট ১৬টি সরকারি ও ১৭টি বেসরকারি প্রাথমিক বিদ্যালয়, ৪টি নিম্নমাধ্যমিক বিদ্যালয়, ৭টি মাধ্যমিক বিদ্যালয়, ৩টি বালিকা উচ্চবিদ্যালয়, ২টি মহাবিদ্যালয়, একটি মহিলা কলেজ, একটি মহিলা দাখিল মাদ্রাসা, একটি সিনিয়র ফাজিল মাদ্রাসা, ২টি দাখিল মাদ্রাসা, ৫টি কওমী মাদ্রসা এবং ৪টি এবতেদায়ী মাদ্রসা আছে। ইউনিয়নের উল্লেখযোগ্য শিক্ষাপ্রতিষ্ঠানগুলো হল:
ভার্জিনিয়া-শ্রেণির ডুবোজাহাজ

"ভার্জিনিয়া" শ্রেণি, যা এসএসএন-৭৭৪ শ্রেণি হিসাবে পরিচিত, এটি পারমাণবিক শক্তি চালিত ক্রুজ ক্ষেপণাস্ত্র বিশিষ্ট দ্রুত আক্রমণকারী ডুবোজাহাজগুলির একটি শ্রেণি, যা বর্তমানে মার্কিন যুক্তরাষ্ট্রের নৌবাহিনীতে সামরিক পরিষেবায় নিযুক্ত রয়েছে। জেনারেল ডায়নামিক্স'স ইলেকট্রিক বোট (ইবি) এবং হান্টিংটন ইনগলস ইন্ডাস্ট্রিজ দ্বারা নির্মিত ভার্জিনিয়া-শ্রেণির ডুবোজাহাজ হ'ল মার্কিন যুক্তরাষ্ট্রের নৌবাহিনীর সর্বশেষ আন্ডারস ওয়ারফেয়ার প্ল্যাটফর্ম, যা স্টিলথ, গোয়েন্দা তথ্য সংগ্রহ ও অস্ত্র ব্যবস্থা প্রযুক্তির সর্বশেষতাকে অন্তর্ভুক্ত করেছে।
ভার্জিনিয়া-শ্রেণির সাবমেরিনগুলি ডুবোজাহাজ-বিধ্বংসী যুদ্ধ ও গোয়েন্দা তথ্য সংগ্রহের কাজ সহ উন্মুক্ত সমুদ্র এবং উপকূলবর্তী অভিযানের জন্য নকশাকৃত। এগুলি পুরানো লস অ্যাঞ্জেলেস-শ্রেণির ডুবোজাহাজগুলি প্রতিস্থাপন করবে, যার মধ্যে অনেকগুলি ইতোমধ্যে বাতিল হয়ে গেছে। ভার্জিনিয়া-শ্রেণির ডুবোজাহাজগুলি ২০৪৩ সালের মধ্যে অধিগ্রহণ করা হবে এবং কমপক্ষে ২০৬০ সাল অবধি পরিষেবাতে থাকবে বলে আশা করা হচ্ছে, পরবর্তী ডুবোজাহাজগুলি ২০৭০-এর দশক পর্যন্ত থাকবে।.
গোয়াইনঘাট থানা

গোয়াইনঘাট থানা বাংলাদেশের সিলেট জেলার অন্তর্গত গোয়াইনঘাট উপজেলার একটি থানা।
বাংলাদেশের উত্তর-পূর্ব প্রান্তে গোয়াইন নদীর তীরবর্তী কথিত ৫ পরগনা (ধরগ্রাম, আড়াইখাঁ, পিয়াইনগুল, পাঁচভাগ ও জাফলং) নিয়ে গোয়াইনঘাট উপজেলা গঠিত। ব্রিটিশ কর্তৃক ভারত উপমহাদেশ দখলের দীর্ঘ ৯০ বছর পর ১৮৩৫ সালের ১৬ মার্চ জৈন্তা ব্রিটিশের অধিকারে আসে। জৈন্তা রাজেয়ের পতনের পর ১৮৩৬ সালে গোয়াইনঘাট সিলেট জেলা কালেক্টরেটের অধীনে ন্যস্ত হয়। এলাকার শান্তি-শৃংখলা রক্ষার জন্য ১৯০৮ সালে ব্রিটিশ সরকার গোয়াইনঘাট বাজারে গোয়াইনঘাট থানা স্থাপন করে।
গোয়াইনঘাট উপজেলার ১০টি ইউনিয়নের প্রশাসনিক কার্যক্রম গোয়াইনঘাট থানার আওতাধীন।
আব্দুল কাদের রায়পুরী

শাহ আবদুল কাদের রায়পুরী ( ১৮৭৮ — ১৯৬২ ) ছিলেন একজন মুসলিম পণ্ডিত ও আধ্যাত্মিক সংস্কারক । আবুল হাসান আলী হাসানী নদভী "শাহ আব্দুল কাদির রায়পুরী রহ." নামে তার একটি জীবনী গ্রন্থ রচনা করেছেন।
তার বাবা হাফিজ আহমেদ ভারতের চাকওয়া জেলার ফটোহরের তোহা মহররম খানে জন্মগ্রহণ করেছিলেন। তিনি তার খালার সাথে ধোদিয়াল, সরগোডায় থাকতেন। তার ভাইদের নাম: মাওলানা মুহাম্মদ আহসান, মাওলানা কালিমুল্লাহ এবং মাওলানা মুহাম্মদ ইয়াছীন।
তিনি তার চাচা মাওলানা কালিমুল্লাহর তত্ত্বাবধানে কুরআনের হাফেজ হয়েছিলেন। তিনি রশিদ আহমদ গাঙ্গোহীর ছাত্র মাওলানা মুহাম্মদ রফিকের কাছ থেকে আরবি ব্যাকরণ শিখেছিলেন। এরপরেই তিনি ইসলামী পড়াশোনা করার জন্য বাড়ি ত্যাগ করেন। তিনি সাহারানপুর, পানিপথ এবং দিল্লিতে পড়াশোনা করেছেন। তিনি তার পরবর্তী বছরগুলিতে কুরআনকে উর্দুতে অনুবাদ করেছিলেন।
দিল্লিতে তিনি মাওলানা আবদ আল-আলীর অধীনে মাদ্রাসা আবদুর রাব্বে হাদীসের বইগুলি অধ্যয়ন করেছিলেন, তিনি মাওলানা মুহাম্মদ কাসেম নানুতুবির ছাত্র ছিলেন। তিনি ফার্সি ভাষা রপ্ত করেছিলেন। তিনি দিল্লী ভ্রমণ করেছিলেন, যেখানে তিনি মাওলানা আবদুল আলীর কাছ থেকে মাদ্রাসা আবদুর রবে এবং আনোয়ার শাহ কাশ্মীরি থেকে সুনান আত-তিরমিজী অধ্যয়ন করেন। তিনি শাহ আবদুল রহিম রায়পুরির সাথে ১৪ বছর কাটিয়েছিলেন।
পশ্চিম আলীরগাঁও ইউনিয়ন

পশ্চিম আলীরগাঁও ইউনিয়ন বাংলাদেশের সিলেট জেলার গোয়াইনঘাট উপজেলার একটি ইউনিয়ন।
স্থানীয় সরকার (ইউনিয়ন পরিষদ) আইন, ২০০৯ এর ১১ নং ধারা মোতাবেক সিলেটের জেলা প্রশাসক এম কাজী এমদাদুল ইসলাম গত ৯ সেপ্টেম্বর ২০১৯ ইংরেজি এক প্রজ্ঞাপনের মাধ্যমে আলীরগাঁও ইউনিয়ন পরিষদকে ৫নং পূর্ব আলীরগাঁও ইউনিয়ন ও ১০নং পশ্চিম আলীরগাঁও ইউনিয়ন ঘোষণা করেন।
১০নং পশ্চিম আলীরগাঁও ইউনিয়নে রয়েছে ২০টি গ্রাম ও ২০টি মৌজা। গ্রামগুলো হল:
আশেক এলাহী বুলন্দশহরী

মুহাম্মদ আশেক ইলাহী বুলন্দশহরী মুহাজিরে মাদানি ( ১৯২৫ — ২০০২ ) ছিলেন একজন ভারতীয় ইসলামী পণ্ডিত । তিনি মুহাম্মদ জাকারিয়া কান্ধলভীর শিষ্য ছিলেন এবং বিখ্যাত তাফসীরগ্রন্থ আনওয়ারুল বয়ান রচনা করেছিলেন।
আশেক ইলাহী ১৯২৪ বা ১৯২৫ সালে ব্রিটিশ ভারতের সংযুক্ত প্রদেশের বুলন্দশহরে জন্মগ্রহণ করেছিলেন।
আশেক ইলাহী মাদ্রাসা ইমদাদিয়াহ,মুরাদাবাদ ও জামে মসজিদ আলীগড়ে শিক্ষা লাভ করেন। তিনি মাজাহির উলুম, সাহারানপুর থেকে স্নাতক ডিগ্রি অর্জন করেছেন।
পড়াশোনা শেষ করে তিনি ফিরোজপুর ঝিরকা শহরে, মুরাদাবাদের মাদ্রাসা হায়াতুল উলুম এবং কলকাতার বিভিন্ন মাদ্রাসায় শিক্ষকতা করেন। পরে মুফতি মুহাম্মদ শফির অনুরোধে তিনি দারুল উলূম করাচিতে যান, সেখানে বেশ কয়েক বছর হাদীস ও তাফসির পড়ান। তিনি সেখানে ফতোয়া বিভাগের (দারুল ইফতা) দায়িত্বও গ্রহণ করেন, যেখানে তিনি (১৯৬৪ — ১৯৭৭) পর্যন্ত মুফতি হিসাবে কর্মরত ছিলেন। 
তাঁর উল্লেখযোগ্য রচনার মধ্যে রয়েছে:
আশেক ইলাহী পরে মদিনায় চলে যান, সেখানে তিনি তাঁর জীবনের পঁচিশ বছর অতিবাহিত করেন। তিনি ২০০২ সালে মারা যান এবং জান্নাতুল বাকিতে তাঁকে দাফন করা হয়।
ভেনেজুয়েলীয় ফুটবল ফেডারেশন

ভেনেজুয়েলীয় ফুটবল ফেডারেশন (, ; এছাড়াও সংক্ষেপে এফভিএফ নামে পরিচিত) হচ্ছে ভেনেজুয়েলার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২৬ সালে প্রতিষ্ঠিত হয়েছে। এটি প্রতিষ্ঠার ২৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা কনমেবলের সদস্যপদ লাভ করে। এই সংস্থার সদর দপ্তর ভেনেজুয়েলার রাজধানী কারাকাসে অবস্থিত।
এই সংস্থাটি ভেনেজুয়েলার পুরুষ, নারী এবং অনূর্ধ্ব-২০ দলের পাশাপাশি ঘরোয়া ফুটবলে ভেনেজুয়েলীয় প্রথম বিভাগ, ভেনেজুয়েলীয় নারী ফুটবল চ্যাম্পিয়নশিপ এবং কোপা ভেনেজুয়েলার মতো প্রতিযোগিতার সকল কার্যক্রম পরিচালনা করে। বর্তমানে ভেনেজুয়েলীয় ফুটবল ফেডারেশনের সাধারণ সম্পাদকের দায়িত্ব পালন করছেন তমাস আলবারেস।
মিশরীয় ফুটবল অ্যাসোসিয়েশন

মিশরীয় ফুটবল অ্যাসোসিয়েশন (, ; এছাড়াও সংক্ষেপে ইএফএ নামে পরিচিত) হচ্ছে মিশরের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২১ সালের ৩রা ডিসেম্বর তারিখে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩৬ বছর পর ১৯৫৭ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর মিশরের রাজধানী কায়রোয় অবস্থিত।
এই সংস্থাটি মিশরের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে মিশরীয় প্রিমিয়ার লীগ, মিশরীয় কাপ এবং মিশরীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে মিশরীয় ফুটবল অ্যাসোসিয়েশনের সভাপতির দায়িত্ব পালন করছেন আমর এল গানাইনি এবং সাধারণ সম্পাদকের দায়িত্ব পালন করছেন ওয়ালিদ এল আত্তার।
মরক্কী ফুটবল ফেডারেশন

মরক্কী ফুটবল ফেডারেশন (, ), ; এছাড়াও সংক্ষেপে আরএমএফএফ নামে পরিচিত) হচ্ছে মরক্কোর ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫৬ সালে প্রতিষ্ঠিত হয়েছে। এটি প্রতিষ্ঠার ৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর মরক্কোর রাজধানী রাবাতে অবস্থিত।
এই সংস্থাটি মরক্কোর পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে বতোলা, মরক্কী সিংহাসন কাপ এবং মরক্কী সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে মরক্কী ফুটবল অ্যাসোসিয়েশনের সভাপতির দায়িত্ব পালন করছেন ফৌজি লেকজা এবং সাধারণ সম্পাদকের দায়িত্ব পালন করছেন তারিক নাজেম।
ডেরেক ভার্নালস

জর্জ ডেরেক ভার্নালস (; জন্ম: ২৪ জুলাই, ১৯৩৫) নাটালের ডারবান এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স, নাটাল ও ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিংয়ে পারদর্শী ছিলেন ডেরেক ভার্নালস।
১৯৫৫-৫৬ মৌসুম থেকে ১৯৬৪-৬৫ মৌসুম পর্যন্ত ডেরেক ভার্নালসের প্রথম-শ্রেণীর খেলোয়াড়ী জীবন চলমান ছিল। ডানহাতি ব্যাটসম্যান ও কাছাকাছি এলাকায় ফিল্ডিং করে সুনাম কুড়িয়েছিলেন ডেরেক ভার্নালস। ডানহাতি ব্যাটসম্যান ডেরেক ভার্নালস দক্ষিণ আফ্রিকার ঘরোয়া ক্রিকেটে ১০ বছরের খেলোয়াড়ী জীবন অতিবাহিত করেন। এ পর্যায়ে তিনি ইস্টার্ন প্রভিন্স, ট্রান্সভাল ও নাটালের পক্ষে খেলেছিলেন। ১৯৫৭-৫৮ মৌসুমে স্বর্ণালী সময় পাড় করেন। সর্বোচ্চ রান সংগ্রহের পাশাপাশি ৫০-এর অল্প কম গড়ে রান পেয়েছিলেন। তবে, বাদ-বাকী মৌসুমগুলোয় তার খেলার মান খুবই সাধারণমানের ছিল।
নাটালের সদস্যরূপে সফররত এমসিসি দলের বিপক্ষে শতরানের ইনিংসসহ তিনটি শতরানের ইনিংস খেলার স্বীকৃতিস্বরূপ দক্ষিণ আফ্রিকা দলে তাকে ঠাঁই দেয়া হয়। চার ঘণ্টা ব্যাটিং করে ১১১ রান তুলেন। এ পর্যায়ে নাটাল দল এমসিসির বিপক্ষে পরাজয়ের সমূহ অবস্থানে ছিল।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন ডেরেক ভার্নালস। সবগুলো টেস্টই ইংল্যান্ডের বিপক্ষে খেলেছিলেন তিনি। ৪ ডিসেম্বর, ১৯৬৪ তারিখে ডারবানে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১ জানুয়ারি, ১৯৬৫ তারিখে কেপ টাউনে একই দলের বিপক্ষে সর্বশেষ টেস্টে অংশ নেন তিনি।
সিরিজের প্রথম তিন টেস্টে অংশ নেন তিনি। নিচেরসারিতে দীর্ঘক্ষণ ব্যাটিং করেন। দ্বিতীয় খেলায় বেশ দক্ষতার বহিঃপ্রকাশ ঘটিয়ে দলের পরাজয় রোধ করেন। অংশগ্রহণকৃত ছয়টি ইনিংসের মধ্যে তিনি সর্বোচ্চ করেন মাত্র ২৩। নিজস্ব শেষ টেস্টের শেষদিকে বোলিং করেন। এগুলোই তার প্রথম-শ্রেণীর ক্রিকেটের একমাত্র বোলিং ছিল। তৃতীয় খেলার পর তাকে দলের বাইরে রাখা হয়। এরপর তিনি প্রথম-শ্রেণীর ক্রিকেট থেকে অবসর গ্রহণ করেন।
জেজু দ্বীপ

জেজু দ্বীপ (; ) দক্ষিণ কোরিয়ার বৃহত্তম দ্বীপ, যা দেশটির জেজু প্রদেশে অবস্থিত৷ এই দ্বীপটি মূলত কোরিয়া প্রণালীতে অবস্থিত, কোরিয়ান উপদ্বীপ থেকে নিম্নে এবং দক্ষিণ জেলো প্রদেশের দক্ষিণে অবস্থিত৷ দ্বীপটির মধ্যে অবস্থিত জেজু আগ্নেয়গিরি ও লাভা নির্গমন নল একটি বিশ্ব ঐতিহ্যবাহী স্থান হিসেবে পরিচিত। জেজুতে সবসময় মাঝারি ধরনের জলবায়ু বিরাজ করে৷ এমনকি শীতকালেও এর তাপমাত্রা ০°সে (৩২° ফারেনহাইট) এর নিচে যায় না৷ দ্বীপটি অবসরে ছুটি কাটানোর জন্য খুবই জনপ্রিয়৷ দ্বীপটির অর্থনৈতিক অবস্থার একটি বৃহৎ অংশ পর্যটন শিল্পের উপর নির্ভরশীল।
তামনা রাজ্য প্রথম এই দ্বীপে রাজত্ব শুরু করে৷ দ্বাদশ শতাব্দিতে কোরিয়া আক্রমণের পর, মোঙ্গলরা জেজু দ্বীপে তাদের ঘাটি স্থাপন করে৷ মঙ্গোল সেনাবাহিনী পশুখাদ্যের জন্য এই দ্বীপকে চারণভূমি হিসেবে ব্যবহার শুরু করে৷ ১৫'শ সালের শুরুতে, দ্বীপটি জোসন সাম্রাজ্য দখল করে৷ এরপর প্রায় ২০০ বছর এখানে ভ্রমণ নিষেধাজ্ঞা জারি ছিল এবং দ্বীপে স্থানীয় বহু গণজাগরণকে দমন করা হয়৷
১৮৪৮ সালের ৩রা এপ্রিল থেকে ১৯৪৯ সালের মে মাস পর্যন্ত দ্বীপে সংঘটিত গণজাগরণ থামাতে দক্ষিণ কোরিয়ান সরকার কমিউনিস্ট বিরোধী ক্যাম্পেইন শুরু করে৷ ১৯৪৮ সালে কোরিয়ায় জাতিসংঘের অস্থায়ী কমিশন কর্তৃক আয়োজিত জাতীয় নির্বাচনই সরকার বিরোধী এই সশস্ত্র গণজাগরণের মূল কারণ ছিল ৷ জেজু দ্বীপের স্থানীয় ওয়ার্কারস দলের সদস্যারা মূলত কোরিয়া বিভক্তিকরণের বিপক্ষে ছিল ৷ যেহেতু দক্ষিণ কোরিয়াতে জাতীয় নির্বাচনের মাধ্যমে সরকার গঠন হচ্ছে যা বিভক্তিকরণকে পুনরায় বলবৎ করতে পারে, সেই ভয় থেকে ওয়ার্কারস দলের গেরিলা যোদ্ধারা স্থানীয় পুলিশ এবং ডানপন্থী দলের সদস্যদের উপর সশস্ত্র হামলা চালায়৷ অতঃপর এই সশস্ত্র হামলার পরে, দক্ষিণ কোরিয়ান সরকার জেজু দ্বীপে নৃশংস হত্যাকাণ্ড চালায় যার সুস্পষ্ট প্রমাণ রয়েছে৷ মার্কিন সেনাবাহিনী প্রায় ৯৭ জন ব্যক্তির মৃতদেহ উদ্ধার করেছিল যারা সরকারী বাহিনী কর্তৃক নিহত হয়েছিল৷ জেজুতে সংঘটিত বিদ্রোহে প্রায় ৩০,০০০ থেকে ৪০,০০০ মানুষ মৃত্যুবরণ করে যা এই দ্বীপের মোট জনসংখ্যার প্রায় ২৫ শতাংশ ছিল৷ প্রায় ৪০,০০০ মানুষ জাপানে পালিয়ে যায়৷ এই নৃশংস হত্যাকাণ্ডের স্মৃতি বহুদিন ধরে ধামাচাপা দেওয়ার চেষ্টা করে সরকার৷ ২০০৬ সালে কোরিয়ান সরকার এরজন্য জনগণের নিকট ক্ষমা প্রার্থনা করে৷ ২০০৮ সালে জেজু আন্ত:জাতিক বিমান বন্দরের নিকটে জেজু হত্যাকাণ্ডে নিহতদের একটি গণকবর উদ্ধার করা হয়৷
জেজু আগ্নেয়গিরিসম্পন্ন একটি দ্বীপ যার বৃহৎ অংশ হলো হলোসান৷ দক্ষিণ কোরিয়ার সর্বোচ্চ শৃঙ্গ এখানে অবস্থিত। আগ্নেয়গিরির উচ্চতা প্রায় ৷ দ্বীপটি পূর্ব থেকে পশ্চিমে প্রায় পর্যন্ত বিস্তৃত এবং উত্তর থেকে দক্ষিণে প্রায় পর্যন্ত বিস্তৃত৷
সিনোজেনিক যুগে প্রায় ২ মিলিয়ন বছর আগে দ্বীপটিতে আগ্নেয়গিরি থেকে আগ্নুৎপাত ঘটেছিল ৷ দ্বীপটি লাভা ও ব্যাসাল্ট দ্বারা তৈরী।
পর্যটন শিল্প এই দ্বীপটির স্থানীয় অর্থনীতিতে গুরুত্বপূর্ণ ভূমিকা পালন করে৷ এই দ্বীপটিকে অনেকসময় "দক্ষিণ কোরিয়ার হাওয়াই" বলা হয়৷ সমগ্র দক্ষিণ কোরিয়ার মত এখানেও চীনা পর্যটকদের জন্য ভিসা প্রদান করা হয় না৷
শ্যামা (নৃত্যনাট্য)

শ্যামা হল রবীন্দ্রনাথ ঠাকুরের লেখা একটি বাংলা নাটক। এটি ১৯৩৯ সালে প্রকাশিত হয়। এটি একটি নৃৃত্যনাট্য।
কমল নারায়ণ চৌধুরী

কমল নারায়ণ চৌধুরী ();() অসমের একজন বিখ্যাত চলচ্চিত্র ও সঙ্গীত পরিচালক। তিনি বহুসংখ্যক অসমীয়া চলচ্চিত্রে অভিনয় করেছেন। ভাইটি নামক প্রথম অসমীয়া রঙিন চলচ্চিত্রের নির্মাতা হিসেবে তিনি চিরস্মরণীয় হয়ে আছেন।
১৯১৬ সনের ২০ সেপ্টেম্বর তারিখে অসমের গুয়াহাটি মহানগরে কমল নারায়ণ চৌধুরী জন্মগ্রহণ করেছিলেন। তাঁর পিতার নাম প্রসন্ন নারায়ণ চৌধুরী ও মাতার নাম হরবালা চৌধুরী। ১৯৩৬ সালে তিনি কটন কলেজিয়েট সরকারী বিদ্যালয় থেকে উচ্চতর মাধ্যমিক পরীক্ষায় উত্তীর্ণ হন।
১৯৪১ সালে মনোমতি নামক চলচ্চিত্রে সঙ্গীত পরিচালনা করে তিনি অসমীয়া চলচ্চিত্র জগতে প্রবেশ করেন। তাঁর সর্বপ্রথম পরিচালনা করা চলচ্চিত্রের নাম বদন বরফুকন যেটি ১৯৪৬ সালে মুক্তিপ্রাপ্ত হয়েছিল। কিছু বৎসর বিরতির পর ১৯৭২ সালে তিনি পুনরায় ভাইটি নামক চলচ্চিত্র দ্বারা অসমীয়া চলচ্চিত্র জগতে ফিরে আসেন। উল্লেখযোগ্য যে এইটিই প্রথম অসমীয়া রঙিন চলচ্চিত্র। তিনি প্রতিধ্বনি, নিমিলা অংক, মুকুতা, মরম ও মন প্রজাপতি ইত্যাদি চলচ্চিত্রে বিভিন্ন চরিত্রে অভিনয় করেছেন।
১৯৮৫ সালের ৩ আগস্ট তারিখে কলম নারায়ণ চৌধুরী আমাদের থেকে চিরবিদায় নিয়ে ইহলোক ত্যাগ করে স্বর্গগামী হয়।
সফিকুল হক চৌধুরী

সফিকুল হক চৌধুরী (১৯৪৯-২০২১) বাংলাদেশের তত্ত্বাবধায়ক সরকারের সাবেক উপদেষ্টা যিনি বেসরকারি সংস্থা আশার প্রতিষ্ঠাতা ও প্রেসিডেন্ট ছিলেন।
সফিকুল হক চৌধুরী ১৯৪৯ সালে হবিগঞ্জের চুনারুঘাটের নরপতি গ্রামে জন্মগ্রহণ করেন। তিনি ঢাকা বিশ্ববিদ্যালয় থেকে ১৯৬৮ সালে সমাজ বিজ্ঞানে বিএ ও ১৯৬৯ সালে সমাজ বিজ্ঞানে এমএ ডিগ্রি অর্জনকরে বিসিএস ১৯৭৩ ব্যাচের প্রবেশনারী কর্মকর্তা হিসেবে প্রশিক্ষণ প্রাপ্ত হয়ে পরে চাকুরীতে যোগদান করেননি।
সফিকুল হক চৌধুরী ১৯৭৮ সালে আশা প্রতিষ্ঠা করে প্রেসিডেন্ট হিসেবে দায়িত্ব পালন করেন। তিনি ২০০৬ সালে বাংলাদেশের তত্ত্বাবধায়ক সরকারের কৃষি মন্ত্রণালয়, যুব ও ক্রীড়া মন্ত্রণালয় এবং সংস্কৃতি বিষয়ক মন্ত্রণালয়ের উপদেষ্টা হিসেবে দায়িত্ব পালন করেন।
রিকুভা

রেকুভা সম্পর্কে ভিএনইউনেট.কম বলেছিলেন "আমরা পূর্বে পুনর্ব্যবহারযোগ্য এবং মোছার জন্য ফাইলগুলি মুছে ফেলা বা উদ্ধার করার কার্যকর সরঞ্জাম" হিসেবে রিকুভার ব্যবহার পেয়েছি। প্রোগ্রামটি উইন্ডোজের ফ্যাট, এক্সএফএটি এবং এনটিএফএস ফাইল সিস্টেমে কাজ করে। এটি হারিয়ে যাওয়া ডিরেক্টরি কাঠামোটি পুনরুদ্ধার করতে সক্ষম হয় এবং একই নামের দুটি ফাইল পুনরুদ্ধার করার সময় স্বয়ংক্রিয়ভাবে ফাইলগুলির নাম পরিবর্তন করে। সংস্করণ ১.৫.৩ হিসাবে এটি লিনাক্সের ইএস্কটিটু, ইএস্কটিটুথ্রি এবং ইএস্কটিফোর ফাইল সিস্টেম থেকে ফাইল পুনরুদ্ধার করতে পারে।
অন্যান্য ফাইল পুনরুদ্ধারের প্রোগ্রামগুলির মতোই রিকুভা অযৌক্তিক ডেটা সন্ধান করে কাজ করে, তবে অপারেটিং সিস্টেম যদি মুছে ফেলা ফাইলের উপরে নতুন ডেটা লিখে থাকে তবে সাধারণত পুনরুদ্ধার সম্ভব হয় না।
দ্য সাউদার্ন স্টার (আলাবামা)

দ্য সাউদার্ন স্টার হলো ওজার্ক, আলাবামার একটি সংবাদপত্র এবং ওয়্যারগ্র্যাস অঞ্চলের প্রাচীনতম সংবাদপত্র। এটি একটি সাপ্তাহিক প্রকাশনা এবং প্রতি বৃহস্পতিবার এর নতুন সংস্করণ সরবরাহ করা হয়।
পত্রিকাটি ১৮৬৭ সালে জোসেফ এ অ্যাডামস প্রতিষ্ঠা করেছিলেন তিনি একজন প্রাক্তন কনফেডারেট সৈনিক ছিলেন এবং তার সাংবাদিকতার কোনো অভিজ্ঞতা ছিল না যদিও এখন তার বংশধররা পত্রিকাটির মালিকানায় রয়েছেন। 
এই প্রকাশনার বর্তমান অবস্থা তেমনভাবে জানা যায়নি। এর ওয়েবসাইটটিতে একটি বার্তা রয়েছে যা বলছে- সরবরাহকারীর সংযোগ বিচ্ছিন্ন হয়ে গেছে।
তাসের দেশ (নাটক)

তাসের দেশ হল রবীন্দ্রনাথ ঠাকুর কর্তৃক রচিত একটি বাংলা নাটক। এটি ১৯৩৩ সালে প্রকাশিত হয়। রবীন্দ্রনাথ তাঁর নিজেরই লেখা "একটা আষাঢ়ে গল্প" নামক ছোটোগল্পের কাহিনী অবলম্বনে এই নাটকটি রচনা করেন। এই নাটকটিতে ব্রিটিশ শাসিত পরাধীন ভারতবর্ষের মুুক্তির জন্যে রবীন্দ্রনাথ একজন মুক্তিদূতের আহ্বান করেছেন। 
রবীন্দ্রনাথ নেতাজী সুভাষচন্দ্র বসুকে দেশনায়ক আখ্যা দিয়ে "তাসের দেশ" নাটকটি উৎসর্গ করেন। তিনি লেখেন-
আষাড়িয়াদহ ইউনিয়ন

আষাড়িয়াদহ বাংলাদেশের রাজশাহী বিভাগের রাজশাহী জেলার অন্তর্গত গোদাগাড়ী উপজেলার একটি ইউনিয়ন।
আষাড়িয়াদহ ইউনিয়নের আয়তন ।
আষাড়িয়াদহ ইউনিয়ন গোদাগাড়ী উপজেলার আওতাধীন ইউনিয়ন পরিষদ। এ ইউনিয়নের প্রশাসনিক কার্যক্রম গোদাগাড়ী থানার আওতাধীন। এটি জাতীয় সংসদের ৫২ নং নির্বাচনী এলাকা রাজশাহী এর অংশ। 
২০০১ সালের আদমশুমারি অনুযায়ী আষাড়িয়াদহ ইউনিয়নের মোট জনসংখ্যা ১৭৩০৩ জন যার মধ্যে পুরুষ ৯২১৪ ও মহিলা ৮০৮৯।
২০০১ সালের আদমশুমারি অনুযায়ী আষাড়িয়াদহ ইউনিয়নের সাক্ষরতার হার ৩৩.৭৬%।
কালিকট জেলা

কালিকট জেলা হলো দক্ষিণ ভারতে অবস্থিত কেরল রাজ্যের ১৪ টি জেলার একটি জেলা৷ জেলাটির জেলাসদর কালিকট শহরে অবস্থিত৷ এটি পূর্বতন মালাবার জেলার দক্ষিণ-পূর্ব দিকের অংশ ছিলো৷ জেলাটি ৩৮.২৫ শতাংশ নগরায়িত৷ 
কালিকট জেলার উত্তরে রয়েছে পুদুচেরি কেন্দ্রশাসিত অঞ্চলের মাহে জেলা ও কেরল রাজ্যের কণ্ণুর জেলা, পূর্ব দিকে রয়েছে বয়নাড় জেলা, দক্ষিণ দিকে রয়েছে মালাপ্পুরম জেলা৷ প্রাকৃতিক ভাবে জেলাটির পশ্চিম দিকে রয়েছে আরব সাগর ও পূর্ব দিকে রয়েছে পশ্চিমঘাট পর্বতমালা৷ বাবুলমালা এই জেলার সর্বোচ্চ শৃঙ্গ, যা ২৩৩৯ মিটার উচ্চ৷ জেলাটি ১১° ০৮' উত্তর অক্ষাংশ থেকে ১১°৫০' উত্তর অক্ষাংশ এবং ৭৫°৩০' পূর্ব দ্রাঘিমা থেকে ৭৬°০৮' পূর্ব দ্রাঘিমার মধ্যে অবস্থিত৷
জেলাটি চারটি তালুকে বিভক্ত, সেগুলি হল: কালিকট, বড়করা, কুইলাণ্ডি এবং তাম্রসেরি। ২০১১ খ্রিস্টাব্দের জনগণনা রিপোর্ট অনুসারে এই জেলাতে বারোটি ব্লক পঞ্চায়েত রয়েছে, সেগুলি হল: বালুসেরি, চেলান্নুর, কেড়ুবল্লী, কালিকট, কুন্নমঙ্গলম, কুন্নুম্মাল, মেলাড়ি, পন্থালয়ানি, পেরম্ব্রা, তোড়ন্নুর, তুনেরি এবং বড়করা।
২০১১ খ্রিস্টাব্দে ভারতের জনগণনা অনুসারে কেরালার কালিকট জেলার মোট জনসংখ্যা ছিল ৩০,৮৬,২৯৩ জন, যা এশিয়ার মঙ্গোলিয়া রাষ্ট্রের অথবা আমেরিকা যুক্তরাষ্ট্রের আইওয়া রাজ্যের জনসংখ্যার সমতুল্য। ঐবছর জনগণনায় ভারতের মোট ৬৪০ টি জেলার মধ্যে জনসংখ্যা ১১৫তম স্থান অধিকার করেছে৷ এরমধ্যে ২০০১ খ্রিস্টাব্দে মোট ১৬,৬৯,১৬১ জন হিন্দু থেকে জনসংখ্যা বৃদ্ধি পেয়ে ২০১১ খ্রিস্টাব্দে ১৭,৩৪,৯৫৮ জন হয়েছেন, যার মধ্যে পুরুষ ৮,৩৭,৮২৪ জন ও মহিলা ৮,৯৭,১৩৪ জন৷ ২০০১ খ্রিস্টাব্দে মোট ১০,৭৮,৭৫৯ জন মুসলিম থেকে জনসংখ্যা দ্রুত হারে বৃদ্ধি পেয়ে ২০১১ খ্রিস্টাব্দে ১২,১১,১৩১ জন হয়েছেন, যার মধ্যে পুরুষ ৫,৬৪,৪৮৯ জন ও মহিলা ৬,৪৬,৬৪২ জন৷ ২০০১ খ্রিস্টাব্দে মোট ১,২৭,৪৬৮ জন খ্রিস্টান থেকে জনসংখ্যা বৃদ্ধি পেয়ে ২০১১ খ্রিস্টাব্দে ১,৩১,৫১৬ জন হয়েছেন, যার মধ্যে পুরুষ ৬৪,৩৬৭ জন ও মহিলা ৬৭,১৪৯ জন৷ জেলাটির জনঘনত্ব । ২০০১ থেকে ২০১১ দৃষ্টান্ত অবধি জনসংখ্যা বৃদ্ধির হার ছিল ৭.৩১ শতাংশ। কালিকট এর প্রতি হাজার পুরুষে ১০৯৭ জন নারী বাস করেন। জেলাটির সাক্ষরতার হার ৯৫.২৪ শতাংশ। 
বহু শতাব্দী ধরে ভারত মহাসাগরব্যাপী কালিকটের ব্যবসার ইতিহাস শহরটিকে একটি বৈশ্বিক স্থান দিয়েছে।
২০১১ খ্রিস্টাব্দের জনগণনা অনুসারে হিন্দু ধর্মাবলম্বী জনগণ সংখ্যা গরিষ্ঠ, জনসংখ্যার বিচারে এরপই রয়েছে মুসলিম ও খ্রিস্টান ধর্মাবলম্বী৷ ২০০১ খ্রিস্টাব্দে মোট জনসংখ্যার ৫৭.৯৭ শতাংশ হিন্দু ৩৭.৪৭ শতাংশ মুসলিম এবং ৪.৪৩ শতাংশ খ্রিস্টান বাস করতেন।
এই জেলায় খুব অল্পসংখ্যক জৈন (৬০১), শিখ (২৯৭) এবং বৌদ্ধ (২৩৫) ধর্মাবলম্বীরা বাস করেন।
জেলাটিতে সাধারণত মার্চ থেকে মে মাস পর্যন্ত অতি উষ্ণ আর্দ্র আবহাওয়া লক্ষ করা যায়৷ দক্ষিণ পশ্চিম মৌসুমী বায়ুর প্রভাবে জুন মাসের প্রথম সপ্তাহ থেকে সেপ্টেম্বর মাস পর্যন্ত বর্ষাকাল লক্ষ্য করা যায়৷ আবার উত্তর পূর্ব মৌসুমী বায়ু লক্ষ্য করা যায় অক্টোবর মাসে শেষার্ধ থেকে সমগ্র নভেম্বর মাস পর্যন্ত৷ গড় বার্ষিক বৃষ্টিপাত ৩২৬৬ মিলিমিটার। ডিসেম্বর এবং জানুয়ারি মাসে এই অঞ্চলে নাতিশীতোষ্ণ মনোরম আবহাওয়া লক্ষ্য করা যায়, এইসময় আকাশ পরিষ্কার থাকে এবং শীতল বায়ু প্রবাহিত হয়। ১৯৭৫ খ্রিস্টাব্দের মার্চ মাসে সর্বাধিক ৩৯.৪ ডিগ্রি সেন্টিগ্রেড উষ্ণতা এবং খ্রিস্টাব্দের ২৬শে ডিসেম্বরে সর্বনিম্ন ১৪ ডিগ্রী সেন্টিগ্রেড উষ্ণতা পরিমাপ করা হয়েছে।
কালিকট জেলায় রয়েছে তেরোটি বিধানসভা কেন্দ্র এবং তিনটি লোকসভা কেন্দ্র।
রিচার্ড ডামব্রিল

রিচার্ড ডামব্রিল (; জন্ম: ১৯ নভেম্বর, ১৯৩৮) ওয়ান্ডসওয়ার্থে এলাকায় জন্মগ্রহণকারী ইংরেজ বংশোদ্ভূত সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল ও ট্রান্সভাল দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী ছিলেন তিনি।
১৯৬০-৬১ মৌসুম থেকে ১৯৬৭-৬৮ মৌসুম পর্যন্ত রিচার্ড ডামব্রিলের প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন রিচার্ড ডামব্রিল। ২২ জুলাই, ১৯৬৫ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৩১ ডিসেম্বর, ১৯৬৭ তারিখে কেপ টাউনে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
ক্রিকেট খেলোয়াড়ী জীবন শেষে দক্ষিণ আফ্রিকা থেকে মার্কিন যুক্তরাষ্ট্রে অভিবাসিত হন। সেখানে তিনি বিয়ে করেন ও তার দুই সন্তান রয়েছেন। বর্তমানে তিনি বোস্টন এলাকায় বসবাস করছেন।
ম্যাগি সিফ

ম্যাগি সিফ (জন্মঃ ১৯৭৪) হচ্ছেন একজন মার্কিন চলচ্চিত্র এবং টেলিভিশন অভিনেত্রী। মূলত টেলিভিশন অভিনেত্রী হিসেবেই ম্যাগির খ্যাতি বেশি, তিনি ম্যাড মেন এবং সন্স অব এনার্কি নাটকে অভিনয় করে খ্যাতি কুড়ান, এছাড়াও বিলিয়ন্স নামেরও একটি নামকরা টেলিভিশন ধারাবাহিকে তিনি অভিনয় করেছেন। ২০০৪ সালে তিনি তার কর্মজীবন শুরু করেন টেলিভিশনের মাধ্যমেই, রেসকিউ মি ছিলো তার অভিনীত প্রথম নাটক। ২০০৭ সালে মাইকেল ক্লেটন নামের একটি চলচ্চিত্রে একেবারেই একটি ছোটো ভূমিকায় অভিনয় করেন তিনি, এবং এটিই ছিলো তার অভিনীত প্রথম চলচ্চিত্র। একই বছর তার দেন শি ফাউন্ড মি নামের আরেকটি চলচ্চিত্র বের হয়, এই চলচ্চিত্রে তিনি লিলি নামের এক চরিত্রে অভিনয় করেন। এরপর ২০০৮ সালে তার অভিনয় করা কোনো চলচ্চিত্র মুক্তি পায়নি, তবে ২০০৯ সালে তার অভিনীত তিনটি চলচ্চিত্র মুক্তি পায় এবং ২০১৩ সালে প্রথমেই মুক্তি পায় কনকাশন যেটাতে ম্যাগি একজন সমকামী মহিলার চরিত্রে অভিনয় করেছিলেন। ২০০৯ থেকে ২০১৩ সালের মাঝখানে তার অভিনীত কোনো চলচ্চিত্র মুক্তি পায়নি।
তিনি অভিনয়ে এমএফএ সম্পন্ন করেছেন নিউ ইয়র্ক বিশ্ববিদ্যালয়ের টিশ স্কুল অফ আর্টস থেকে।
প্যাট ট্রিমবর্ন

প্যাট্রিক হেনরি যোসেফ ট্রিমবর্ন (; জন্ম: ১৮ মে, ১৯৪০) নাটাল প্রদেশের ডারবান এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬০-এর দশকের শেষদিকে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন প্যাট ট্রিমবর্ন।
১৯৬১-৬২ মৌসুম থেকে ১৯৭৫-৭৬ মৌসুম পর্যন্ত প্যাট ট্রিমবর্নের প্রথম-শ্রেণীর খেলোয়াড়ী জীবন চলমান ছিল। ডানহাতি ফাস্ট-মিডিয়াম বোলার প্যাট ট্রিমবর্ন ১৯৬১ থেকে ১৯৭৬ সময়কালে নাটালের পক্ষে প্রথম-শ্রেণীর ক্রিকেটে অংশ নিয়েছিলেন। ১৯৬৯-৭০ মৌসুমে ব্যক্তিগত সেরা বোলিং পরিসংখ্যান দাঁড় করান। নাটালের সদস্যরূপে সাউথ আফ্রিকান ইউনিভার্সিটিজ দলের বিপক্ষে ৫/৫১ ও ৬/৩৬ লাভ করেছিলেন।
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন প্যাট ট্রিমবর্ন। সবগুলো টেস্টই অস্ট্রেলিয়ার বিপক্ষে খেলেছিলেন তিনি। ২০ জানুয়ারি, ১৯৬৭ তারিখে ডারবানে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৫ মার্চ, ১৯৭০ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি।
নাটালের সিমার প্যাট ট্রিমবর্ন আন্তর্জাতিক ক্রীড়াঙ্গনে দক্ষিণ আফ্রিকার নিষেধাজ্ঞা প্রদানের পূর্বে শেষ টেস্টে অংশ নিয়েছিলেন। ১৯৬৯-৭০ মৌসুমে পোর্ট এলিজাবেথে অস্ট্রেলিয়ার বিপক্ষে অংশ নিয়েছিলেন তিনি। খেলায় তার বোলিং পরিসংখ্যান ছিল ৩৭.২-৫-৯১-৪। মিতব্যয়ী ও বিশ্বস্ত খেলোয়াড় হিসেবে তার সুনাম ছিল। অভিষেক খেলায় দলের ছয়জন সিম বোলারের অন্যতম ছিলেন তিনি।
১৯৭০ সালে ইংল্যান্ড ও ১৯৭১-৭২ মৌসুমে অস্ট্রেলিয়া গমনার্থে তাকে দক্ষিণ আফ্রিকা দলের সদস্যরূপে অন্তর্ভুক্ত করা হয়েছিল। তবে, উভয় সফরই পরিত্যক্ত হয়েছিল।
ব্যক্তিগত জীবনে বিবাহিত তিনি। পিপিএইচ ট্রিমবর্ন ও পিডব্লিউ ট্রিম্বি - সন্তানদ্বয় প্রথম-শ্রেণীর ক্রিকেটে অংশ নিয়েছেন।